अलीगढ़ के वरिष्ठ पुलिस अधीक्षक मुनिराज जी ने रविवार दोपहर हुई एक दलित लड़की की हत्या का तीन दिन के भीतर पर्दाफ़ाश का दावा करते हुए क़त्ल की कहानी कुछ इस तरह बताई. 

लेकिन पुलिस की इस कहानी पर परिजनों को भरोसा नहीं हो रहा है. परिजनों का कहना है कि लड़की की लाश जब खेत में मिली थी तो उसके शरीर पर कपड़े नहीं थे, कई जगह ज़ख़्म थे और शरीर पर ज़्यादती के निशान भी थे. लेकिन पुलिस ने रेप की बात से इनकार किया है.

उत्तर प्रदेश के अलीगढ़ ज़िले के अकराबाद क्षेत्र में 15 वर्षीय दलित किशोरी की हत्या के मामले में पुलिस ने बुधवार को अपना पक्ष रखा. पुलिस ने इस मामले में पड़ोस के गाँव धौराई में रहने वाले एक नाबालिग लड़के को गिरफ़्तार किया है. पुलिस के मुताबिक़, अभियुक्त ने अपना अपराध कबूल कर लिया है और अब उसे सज़ा दिलाने की कोशिश की जा रही है.

अकराबाद क्षेत्र के गाँव किवलास में रविवार शाम को नाबालिग लड़की का शव गेहूँ के एक खेत से मिला था. लड़की ठीक से बोल नहीं पाती थी और क़रीब दस साल से अपनी नानी के यहां ही रह रही थी.

समाप्त

लड़की की नानी ने बीबीसी को बताया, "घटना वाले दिन हमारी बेटी चारा लेने खेत पर गई थी. शाम तक जब वह नहीं आई तो उसकी तलाश की गई. कुछ लोगों ने उसका शव खेत में देखा तो पुलिस को सूचना दी गई. जिन लोगों ने उसे सबसे पहले देखा, उसके शरीर पर कोई कपड़ा नहीं था. सबसे पहले उसे देखने वालों ने शरीर पर कपड़े डाले."  

रविवार को हुई इस घटना के बाद गाँव वालों ने शव को पोस्‍टमॉर्टम के लिए ले जाने से रोका और पुलिस के साथ गाँव वालों का संघर्ष भी हुआ जिसमें एक इंस्‍पेक्‍टर समेत कई लोगों को चोटें भी आईं. अगले दिन पोस्‍टमॉर्टम के बाद परिजनों ने किशोरी का अंतिम संस्‍कार तो कर दिया लेकिन परिजन अब भी पोस्टमॉर्टम रिपोर्ट पाने के लिए संघर्ष कर रहे हैं.

अलीगढ़ ज़िला मुख्यालय से क़रीब 35 किमी दूर किवलास गाँव में रविवार को गाँव की ही एक लड़की का शव मिला था. लड़की के परिजनों ने अज्ञात लोगों पर रेप और हत्या के मामले में एफ़आईआर दर्ज कराई थी. 

पुलिस ने पॉक्सो और एससीएसटी एक्ट की धाराओं में भी मामला दर्ज किया. इस मामले में गाँव के ही एक लड़के की निशानदेही पर कई लोगों को पुलिस ने हिरासत में लेकर पूछताछ की तो पुलिस को पता चला कि पड़ोस के गाँव धौराई के ही एक लड़के ने कथित तौर पर रेप में नाकाम रहने पर ये अपराध किया.

लड़की का पोस्टमॉर्टम करने... \n\nउपरोक्त लेख के लिए मुझे एक अच्छा शीर्षक दें।
अलीगढ़: दलित लड़की की हत्या मामले में 17 साल का लड़का गिरफ़्तार - ग्राउंड रिपोर्ट